### Beslutning

Udvalget drøftede det fremlagte serviceniveau som der tages udgangspunkt i. Drøftelserne skal bringes op i dialogen i forbindelse med budgetprocessen idet økonomien skal udvides med det foreslåede serviceniveau.

### Sagsfremstilling

## Resume og sagens baggrund

Den 8. juni 2023 orienterede administrationen Teknik- og Miljøudvalget om en tids- og
procesplan for en kommende funktionskontrakt vedrørende vejvedligehold i landområder. Den
nuværende funktionskontrakt, der dækker vejvedligehold i landområder, udløber den 31.
december 2025. Der drøftes nu, hvordan det fremtidige serviceniveau for vejenes tilstand og kvalitet skal være.

## Indstillinger

Chefen for Vej, Ejendom og Affald indstiller, at Teknik- og Miljøudvalget drøfter serviceniveauet
for vejenes tilstand og kvalitet.

## Behandling

Teknik- og Miljøudvalget.

## Sagsfremstilling

Funktionskontraktens målsætninger

Vejvedligehold består af flere elementer, for eksempel afmærkning, belægningsvalg, rabatafhøvling, bæreevneforstærkning, sideudvidelse og reparation af slaghuller. Disse elementer kan ikke alle sammen indgå i en funktionskontrakt: Nogle vil være en naturlig del af kontrakten, mens andre vil blive dækket af en anden ekstra pulje og prioriteret eller vurderet løbende. Det gøres sådan for at reducere prisen og opgavens kompleksitet. Vedligehold af alle de førnævnte elementer i en kontrakt ville medføre mindre fleksibilitet i forhold til kommunens prioriteringer og løbende vurderinger. Og det ville samtidig øge usikkerheden og det administrative arbejde, da det ville kræve en større mængde kvalificeret data og dokumentation for at skabe et oplyst tilbudsgrundlag.

En funktionskontrakt vil primært omfatte vedligehold af kørebanen med OB- eller asfaltbelægninger. For øvrige vedligeholdelsesbehov skal der tilføres ekstra midler til løbende prioriteringer og udbedringer, som kræver specifikke udbedringsstrategier for de respektive veje. Dermed kan administrationen arbejde med flere optioner, være fleksibel og tilpasse strategier i forhold til de skiftende behov. Dette er ikke ensbetydende med, at ekstra midler kan løse alt, men det kan forebygge og løfte vejenes tilstand og kvalitet. Nogle veje kræver mere omfattende indgreb, hvilket må betragtes som et helt nyt anlægsprojekt bevilget af en anden pulje. Et eksempel på dette er [adresse]: For at komme i mål med denne strækning kræver det en sideudvidelse og forstærkning. Et større anlægsprojekt som ikke dækkes af en funktionskontrakt, men af en særskilt bevilling.

Patrick Dam for de respektive vejklasser

I den nuværende kontrakt har Kalundborg Kommune fastholdt vedligehold med OB-belægninger. Det kan konstateres, at OB-belægning ikke egner sig til visse vejklasser og derfor giver et større driftsforbrug i længden. Se i øvrigt Bilag 2 vedrørende vejklasser på landet.

Derfor anbefales følgende:

* *[adresse] på landet* opgraderes til modificerede asfaltbelægninger med tykkere asfaltlag. Lena Nilsson betyder, at der tilføres kemiske midler til asfaltbitumen, hvilket gør det til et mere fleksibelt materiale, der kan modstå flere skadestyper. Dette er især vigtigt, når disse skadesbilleder er gængse for trafikbelastede veje. Reparation af slaghuller vil være hyppigere og førsteprioritet sammenlignet med de øvrige vejklasser. Tilsyn og dokumentation for slaghuller kan med fordel ligge under entreprenørens arbejdsopgaver.

* *[adresse] på landet* kan variere mellem asfalt og OB afhængigt af lokal infrastruktur og vedligeholdelsesstrategi. Lena Nilsson vil være afhængig af pris og de specifikke strækninger, hvor der er behov for modificering. Visse veje vil samtidig kunne opgraderes til "gennemfartsvej på landet", hvilket vil vise sig ved kommende trafiktællinger. Reparation af slaghuller vil være hyppigere og andenprioritet sammenlignet med de øvrige vejklasser. Tilsyn og dokumentation for slaghuller kan med fordel ligge under entreprenørens arbejdsopgaver.

* *Lokalvej på landet* kan variere mellem OB og grus afhængigt af lokal infrastruktur og vedligeholdelsesstrategi. OB-belægninger kan eventuelt udlægges med modificering. Modificering gør ligeledes belægninger mere resistente overfor skadesbilleder. Reparation af slaghuller vil være hyppigere og tredjeprioritet sammenlignet med de øvrige vejklasser. Tilsyn og dokumentation for slaghuller kan med fordel ligge under entreprenørens arbejdsopgaver.

Ovenstående foreslåede belægningsvalg opdateres for de respektive vejklasser i det tidligere fremlagte Bilag 1 - Oversigt over og beskrivelse af vejklassernes karakteristika (se det vedhæftede opdaterede Bilag 1 i dette dagsordenspunkt).

Line Mogensen for klassificering af stier og byveje

Stier og veje i byområder skal tages ud af funktionskontrakten og lægges under vejvedligehold i byområder. Hermed skal værdien, altså udgifterne for disse, føres fra funktionskontrakten til vejvedligehold i byområder.

Økonomisk overblik over fremtidig funktionskontrakt

Det er meget svært at forudse priserne for 2026. I 2023 er der 12,3 mio. kr. i rådighedsbeløb ifølge budgetaftalen 2024-2027. Heraf er 11,3 mio. kr. et årligt fast beløb, og 1 mio. kr. anvendes årligt til øvrige vedligeholdelsesbehov. Hertil kommer indeksering hvert år.

På baggrund af ovennævnte forventede opgraderinger i den nye funktionskontrakt foreslår administrationen at hæve det faste budgetbeløb til 15 mio. kr. årligt og de øvrige vedligeholdelsesbehov til 3,5 mio. kr. årligt. Hertil kommer ekstraudgifter til indeksering hvert år.

## Økonomiske konsekvenser

Ingen økonomiske konsekvenser.